stanford-oval/wikipedia huggingface dataset:
Shogun Kunitoki

Shogun Kunitoki on 1990-luvun alussa perustettu helsinkiläinen yhtye, joka soittaa minimalistista elektronista musiikkia yltäkylläisellä äänimaisemalla. Yhtye on ottanut vaikutteita myös 1960-luvun psykedeliasta ja 1970-luvun kokeellisesta musiikista. Uransa alussa yhtye teki hypnoottista, drone-vaikutteista musiikkia tietokoneella, mutta kyllästyi rajallisiin mahdollisuuksiin ja alkoi luoda musiikkia oikeilla soittimilla. Yhtye käyttää sähkökitaroiden, urkujen, perkussioiden ja tamburiinien lisäksi monia eriskummallisia soittimia, kuten vanhaa venäläistä monosyntikkaa, folk-nokkahuiluja sekä yksinkertaisia lasten soittimia ja opetussarjoja.
Yhtyeen ensimmäinen levy Tasankokaiku ilmestyi vuonna 2006 Fonal Recordsin julkaisemana. Levy on tyyliltään minimalistista psykedeliaa, joka on saanut vaikutteita avant-gardesta ja 1960-luvun vasemmistolaisesta rockista. Levy on saanut kiitosta tunnetussa englantilaisessa musiikkilehdessä The Wiressä.
Toinen levy Vinonaamakasio julkaistiin vuonna 2009. Se jatkaa ensimmäisen levyn tyyliä, joskin hieman laajemmalla äänien ja rytmien kirjolla.
Shogun Kunitoki on konsertoinut Suomen ulkopuolella Ruotsissa, Virossa, Venäjällä, Belgiassa, Hollannissa ja Kiinassa. Yhtye ei ole erityisen tunnettu, mutta on valloittanut itselleen pienen, mutta hartaan fanijoukon. Merkittävä osa levyistä myydään ulkomaille.
Albumit

Tasankokaiku (2005)
Vinonaamakasio (2009)
Aiheesta muualla

Yhtyeen kotisivut
Shogun Kunitoki Myspacessa (englanniksi)
Jukka Hätisen haastattelu yhtyeestä
Siionin kirkko

Siionin kirkko (engl. Church of Zion) oli William Samuel Godben perustama, lyhytikäiseksi jäänyt myöhempien aikojen pyhien liikkeeseen kuulunut uskonnollinen yhteisö. Perustajansa mukaan kirkkoa kutsuttiin myös Gudben kirkoksi (engl. The Godbeite Church) ja sen jäseniä godbeiiteiksi (engl. Godbeites).
William Godbe riitautui Myöhempien aikojen pyhien Jeesuksen Kristuksen kirkon toisen profeetan, Brigham Youngin kanssa 1860-luvun lopulla. Hän vastusti eräitä Brigham Youngin opillisia korostuksia sekä ennen muuta hänen itsevaltaista tapaansa johtaa kirkkoa. Godbe vastusti myös Youngin roolia Utahin territorion kuvernöörinä ja sitä maallista valtaa, jonka tämä oli itselleen kerännyt. Välirikon seurauksena Godbe erotettiin kirkosta 1869.
Tämän jälkeen Godbe perusti ystävineen Siionin kirkon vuonna 1870. Siionin kirkko oli MAP-kirkkoa liberaalimpi, ja se vastusti tiukkaa oppikuria ja opillisia määrittelyjä. Oppikeskusteluja tärkeämpää oli jumaluuden kokeminen. Mystiikka olikin tärkeää Siionin kirkossa.
Siionin kirkko hajosi 1880-luvulla.
Sigmundur Davíð Gunnlaugsson

| Sigmundur Davíð Gunnlaugsson |
| --- | --- |
 Sigmundur Davíð vuonna 2014
Islannin pääministeri
 23.5.2013–7.4.2016  
Presidentti:  Ólafur Ragnar Grímsson
Edeltäjä:  Jóhanna Sigurðardóttir
Seuraaja:  Sigurður Ingi Jóhannsson
Henkilötiedot
Syntynyt: 12. maaliskuuta 1975 (ikä 49) Reykjavík
Puoliso:  Anna Sigurlaug Pálsdóttir
Tiedot
Puolue:  Edistyspuolue (2007–2017) Keskusta (2017–)
Aiheesta muualla
sigmundurdavid.is
Sigmundur Davíð Gunnlaugsson (s. 12. maaliskuuta 1975 Reykjavík) on islantilainen poliitikko, joka toimi Islannin pääministerinä vuosina 2013–2016. Hän on keskustapuolueen (isl. Miðflokkurinn) puoluejohtaja. Sigmundur Davíð oli Islannin historian nuorimpana pääministerin tehtävään nimitetty henkilö.
Sigmundur Davíðilla on taloustieteen ja politiikan tutkimuksen tutkinto. Hänen puolisonsa on Anna Sigurlaug Pálsdóttir, ja pariskunnalla on yksi lapsi.
Sigmundur Davíðin nimi tuli esille huhtikuussa 2016 julkisuuteen vuotaneissa veroparatiisien toimintaa kuvaavissa Panaman papereissa. Niiden mukaan Sigmundur on puoliksi omistanut veroparatiisiyhtiön, jolla on ollut omistuksia Islannin suurimmissa pankeissa. Nykyisin yhtiön omistaa kokonaan hänen vaimonsa. Hän erosi virastaan kohun saattelemana 5. huhtikuuta 2016.
Aiheesta muualla

Sigmundur Davíðin kotisivut (islanniksi)
Kuvia tai muita tiedostoja aiheesta Sigmundur Davíð Gunnlaugsson Wikimedia Commonsissa
Joonas Jalvanti

| Joonas Jalvanti |
| --- | --- |

Henkilötiedot
Syntynyt: 9. syyskuuta 1988 (ikä 36) Lahti, Suomi
Kansalaisuus:   Suomi
Jääkiekkoilija
Lempinimi:  Jalu, Jallu
Pelipaikka:  puolustaja
Maila:  vasen
Pituus:  182 cm
Paino:  89 kg
Seura
Seura:  ei joukkuetta
Pelaajaura
Pääsarjaura:  2006–
Aik. seurat:  Pelicans (SML) Blues (SML) Örebro HK (SHL) Jokerit (KHL) Luleå HF (SHL)
Joonas Jalvanti (s. 9. syyskuuta 1988 Lahti) on suomalainen jääkiekkopuolustaja.
Ura > Seuraura

Jalvantin kasvattajaseura on Kiekkoreipas. Hän pelasi juniorina myös Pelicansissa, jonka kanssa Jalvanti teki kaksivuotisen SM-liigasopimuksen huhtikuussa 2006. Hän teki liigadebyyttinsä kaudella 2006–2007, jolloin Jalvanti pelasi SM-liigassa seitsemän runkosarjaottelua tehden yhden syöttöpisteen. Hän pelasi kauden aikana miesten pelejä myös yhdeksän Mestis-ottelun verran alle 20-vuotiaiden maajoukkueessa. Suurimman osan kaudestaan Jalvanti pelasi kuitenkin vielä Pelicansin A-nuorissa. Hän oli tehoilla 7+21=28 joukkueen tehokkain puolustaja ja neljänneksi paras pistemies. Jalvanti sijoittui koko A-nuorten SM-liigan puolustajien pistepörssissä kuudenneksi HIFK:n Juha-Petteri Purolinnan kanssa. Hän voitti kauden päätteeksi A-nuorten Suomenmestaruuden.
Elokuussa 2007 Jalvannin sopimusta Pelicansin kanssa jatkettiin kolmella vuodella. Kaudella 2007–2008 hän murtautui SM-liigaan. Jalvanti pelasi varsinaisen tulokaskautensa ja teki 45 runkosarjaottelussa tehot 1+3=4 ja kuudessa playoff-ottelussa yhden syöttöpisteen. Hänen liigauransa avausmaali syntyi 16. lokakuuta 2007 alivoimalla vieraissa Hämeenlinnan Pallokerhoa vastaan. Jalvanti pelasi kauden aikana miesten pelejä myös kahden Mestis-ottelun verran alle 20-vuotiaiden maajoukkueessa. Tammikuussa 2010 hän jatkoi sopimustaan Pelicansin kanssa vuodella kevääseen 2012 saakka.
Jalvannin ura polki paikoillaan, kunnes hän otti askeleen urallaan kaudella 2011–2012. Jalvanti voitti kauden päätteeksi SM-hopeaa. Toukokuussa 2012 hän teki kaksivuotisen sopimuksen Espoo Bluesin kanssa. Jalvanti teki kaudella 2012–2013 SM-liigan yhden kauden piste-ennätyksensä tehoilla 5+18=23, joilla hän oli joukkueen tehokkain puolustaja Henri Laurilan kanssa.
Kaudeksi 2014–2015 Jalvanti siirtyi kaksivuotisella sopimuksella Ruotsiin ja SHL-joukkue Örebro HK:n riveihin. Kaudeksi 2016–2017 hän siirtyi sieltä kaksivuotisella sopimuksella KHL-joukkue Jokereihin. Kaudella 2017–2018 Jalvanti ehti pelata siellä vain kaksi ottelua, kunnes hänen sopimuksensa purettiin yhteisymmärryksessä syyskuussa 2017. Seuraavana päivänä Jalvanti teki loppukauden sopimuksen SHL-joukkue Luleå HF:n kanssa. Hän jakoi joukkueen sisäisen tehotilaston voiton Niklas Olaussonin kanssa lukemalla +8. Maaliskuussa 2018 Jalvanti teki Luulajan kanssa kaksivuotisen jatkosopimuksen.
Kaudeksi 2020–2021 Jalvanti palasi kaksivuotisella sopimuksella kasvattajaseuraansa Pelicansiin. Hänet nimettiin joukkueen varakapteeniksi. Tammikuussa 2021 Jalvanti joutui loukkaantumisen vuoksi arviolta 1-2-viikoksi sivuun, mutta aivotärähdys piti hänet sivussa lähes kaksi kuukautta maaliskuulle saakka. Kaudeksi 2021–2022 Jalvanti nimettiin Pelicansin kapteeniksi. Hän pelasi alkukaudella kuitenkin vain kymmenen ottelua ja Jalvannin kausi päättyi jo lokakuussa 2021. Tammikuussa 2022 hän kertoi voinnistaan Pelicansin kotisivuille antamassaan tiedotteessa. Jalvanti kertoi aivotärähdyksen jälkeisten oireiden palanneen edellisenä kesänä ja kärsineensä päänsäryistä. Syksyllä hän huomasi mielialansa laskeneen ja Jalvanti aloitti sairausloman lokakuussa masennuksen vuoksi.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Pronssia | Piešťany 2005 | jääkiekko |  |
Jalvanti pelasi alle 20-vuotiaiden MM-kilpailuissa vuosina 2007 ja 2008, joista jälkimmäisessä turnauksessa hän oli Suomen tehokkain puolustaja tehoilla 1+3=4. Jalvanti pelasi myös alle 18-vuotiaiden MM-kilpailuissa vuonna 2006, jolloin hän voitti hopeaa. Jalvanti pelasi myös U-18 Junior World Cupissa vuonna 2005, jolloin hän voitti pronssia.
Suomen A-maajoukkueessa Jalvanti on pelannut seitsemän ottelua ilman tehopisteitä. Hän teki A-maajoukkuedebyyttinsä 20. joulukuuta 2015 Channel One Cupin päätösottelussa Moskovan VTB-jääpalatsissa Ruotsia vastaan. Jalvanti merkittiin Suomen kakkospuolustajapariin Markus Nutivaaran viereen. Hänet kutsuttiin Suomen joukkueeseen kesken turnauksen, kun Ilari Melartin seurajoukkue, SHL:ssä pelaava Luleå HF ei antanut hänen aluksi jatkaa turnausta, sillä liigan pelikiellot koskivat myös kansainvälisiä pelejä. Melart sai kuitenkin jatkaa turnausta selvittelyn jälkeen.
Pelityyli

Jalvannin aiemman seuran, KHL-joukkue Jokereiden GM Jari Kurri on kuvaillut häntä luotettavaksi kahden suunnan puolustajaksi, joka on varustettu hyvällä luistelutaidolla ja kiekollisella varmuudella. Jalvantia on nuorempana verrattu pelityyliltään Toni Lydmaniin ja Arto Laatikaiseen.
Salaliittoteoria (elokuva)

| Salaliittoteoria> Conspiracy Theory |
| --- | --- |

Ohjaaja:  Richard Donner
Käsikirjoittaja:  Brian Helgeland
Tuottaja:   Richard Donner  Joel Silver 
Säveltäjä:  Carter Burwell
Kuvaaja:  John Schwartzman
Leikkaaja:   Frank J. Urioste  Kevin Stitt 
Lavastaja:   Lauren Cory  Joseph G. Pacelli Jr.  Thomas Betts 
Pääosat:   Mel Gibson  Julia Roberts  Patrick Stewart 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1997
Kesto:  135 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Salaliittoteoria (Conspiracy Theory) on vuonna 1997 julkaistu jännityselokuva. Elokuvan ohjasi Richard Donner ja pääosissa ovat Mel Gibson ja Julia Roberts.
Juoni

Elokuva kertoo taksikuskista nimeltä Jerry Fletche. Jerryllä on melkein mistä tahansa asioista salaliittoteorioita. Alice Sutton pitää Jerryä vain vainoharhaisena reppanana joka yrittää usein uskotella hänelle teorioitaan. Mutta kerran Jerryn eräs teoria osuu erittäin lähelle valtion salaisuuksia ja kohta on Jerryllä sekä Alicella koko hallitus hengittämässä niskaan.
Näyttelijät

| 0 | 1 | 2 |
| --- | --- | --- |
|  Mel Gibson  | … |  Jerry Fletche   |
|  Julia Roberts  | … |  Alice Sutton   |
|  Patrick Stewart  | … |  tohtori Jonas   |
|  Cylk Cozart  | … |  agentti Lowry   |
|  Stephen Kahan  | … |  Wilson   |
Sha’Carri Richardson

| Sha’Carri Richardson |
| --- | --- |

Henkilötiedot
Syntynyt: 25. maaliskuuta 2000 (ikä 24)
Yleisurheilija
Pituus:  155  cm
Laji:  Pikajuoksija
Ennätykset:  100 m: 10,65 (2023) 200 m:  21,92 (2023)
 Tietolaatikko päivitetty 25.08.2023 
Aiheesta muualla
Timanttiliiga
| Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Maa:   Yhdysvallat> Naisten yleisurheilu. |
| --- | --- | --- | --- |
|  Kultaa | Pariisi 2024 | 4 × 100 m |  |
|  Hopeaa | Pariisi 2024 | 100 m |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | 100 m |  |
|  Kultaa | Budapest 2023 | 4 × 100 m |  |
|  Pronssia | Budapest 2023 | 200 m |  |
Sha’Carri Richardson (/ʃəˈkɛri/, s. 25. maaliskuuta 2000, Dallas, Texas) on yhdysvaltalainen pikajuoksun 100 metrin matkan maailmanmestari ja 4 × 100 metrin viestin olympiavoittaja.
Elokuussa vuonna 2023 Richardson voitti 100 metrin kultamitalin Budapestin MM-kilpailuissa kisaennätyksellä 10,65. Hän on ajallaan kaikkien aikojen tilastossa jaetulla viidennellä sijalla. Hän juoksi samoissa kisoissa kolmanneksi 200 metrin finaalissa ajalla 21,92. Richardson voitti toisen kultamitalin Budapestin MM-kilpailuissa Yhdysvaltain 4×100 metrin pikaviestijoukkueessa kisaennätyksellä 41,03. Pariisin olympialaisissa 2024 hän saavutti 100 metrillä hopeaa ajalla 10,87 ja juoksi ankkuriosuuden kultaa voittaneessa Yhdysvaltojen 4 × 100 metrin viestijoukkueessa.
Vuoden 2019 NCAA:n mestaruuskilpailuissa Richardson voitti 100 metrin kilpailun NCAA-ennätyksellä 10,75 ja tuli samana päivänä juostussa 200 metrin kilpailussa toiseksi ajalla 22,17. Molemmat ajat alittivat alle 20-vuotiaiden maailmanennätyksen, mutta puutteellisten dopingtestien vuoksi aikoja ei lopulta hyväksytty virallisiksi maailmanennätyksiksi.
Huhtikuussa 2021 Richardson juoksi ennätyksekseen 10,72, jolla hän nousi kaikkien aikojen tilastossa kuudenneksi ja Yhdysvaltain kaikkien aikojen tilastossa neljänneksi. Hän voitti Yhdysvaltain olympiakarsinnat vuoden 2021 kesäolympialaisiin Tokiossa ajalla 10,86. 1. heinäkuuta 2021 uutisoitiin, että Richardson on antanut positiivisen doping-näytteen, joka sisälsi THC:ta (kannabiksessa vaikuttava aine). Tämän vuoksi Richardsonin tulos hylättiin eikä hän päässyt Yhdysvaltain joukkueeseen Tokion olympialaisten 100 metrin juoksuun. Hän sai yhden kuukauden kilpailukiellon.
Richardsonin 200 metrin ennätys on elokuussa 2023 juostu 21,92.
Richarsonin valmentaja on entinen pikajuoksija Dennis Mitchell.
Yksityiselämä

Richarson on puhunut avoimesti lapsuutensa vaikeuksista. Isoäitinsä kasvattaman Richardsonin äiti hylkäsi hänet lapsena ja lukiossa Richardson yritti itsemurhaa. Hän on myös puhunut mielenterveydellisistä ongelmistaan.
John Wycliffe

| John Wycliffe |
| --- | --- |

Henkilötiedot
Syntynyt: n. 1328 Hipswell, Yorkshire, Englanti
Kuollut: 31. lokakuuta 1384 Lutterworth, Leicestershire, Englanti
Ura
Teokset:  Wycliffen raamattu
Instituutti:  Merton College
John Wycliffe (myös Wyclif, Wycliff, Wickliffe; noin 1320–1384) oli englantilainen teologi, pappi, kirkkoherra, Raamatun kääntäjä ja varhainen uskonpuhdistaja. Hän syntyi Yorkshiressä 1320-luvun alussa ja siirtyi Oxfordiin vuoteen 1345 mennessä. Siellä hänestä tuli teologian tohtori ja Balliol Collegen esimies Oxfordin yliopistossa.
Mielipiteet

Wycliffen tärkein oppi-isä oli Augustinus. Wycliffe kyseenalaisti paavin vallan kirkossa. Hän vastusti pyhimysten kunnioitusta ja pappien selibaattia. Hän korosti Raamatun ja sen lukemisen merkitystä kirkollisena auktoriteettina. Wycliffen mielestä katolinen kirkko oli ajautunut kauas perustehtävästään ja alkanut vaatia ihmisiä noudattamaan tapoja, joista ei puhuttu Raamatussa. Hän piti rippiä, aneita ja pyhien palvomista täysin turhina ja jopa haitallisina tapoina.
Wycliffe myös kielsi julkisesti transsubstantiaation ja paavin hengellisen auktoriteetin.
Toiminta

Wycliffe ryhtyi vuonna 1380 kääntämään Raamattua englannin kielelle latinankielisestä versio vulgatasta, mutta on epäselvää, kuinka paljon Raamatun käännöstyötä hän teki itse. Käsinkirjoitetut Raamatut olivat kalliita ja niiden levikki oli vähäinen. Samoihin aikoihin hän Franciscus Assisilaisen esimerkin mukaisesti alkoi lähettää maailmalle saarnaajia, jotka hän itse oli kouluttanut. Nuo vaeltavat papit tunnettiin lollardeina, ja heillä oli suuri menestys. Katolinen kirkko julisti Oxfordissa 1381 Wycliffen teesit harhaoppisiksi. Hänellä oli kuitenkin niin paljon kannattajia ja mahtavia suojelijoita, että hän saattoi jatkaa kirkkoherran virkatalostaan käsin uudistushenkistä kirjoittamista ja saarnaajiensa ohjaamista. Halvauskohtaus vei sitten häneltä puhekyvyn, mutta ei estänyt työskentelyä.
Perintö

Wycliffen kuoltua hänen kannattajiaan alettiin vainota. He kuitenkin kokoontuivat salaisiin kokouksiin, joissa Raamattua luettiin äidinkielellä, ja hylkäsivät sekä muuttumisopin että pyhimysten ja pyhäinjäännösten palvonnan. Wycliffe ja Jan Hus julistettiin harhaoppisiksi myös Konstanzin kirkolliskokouksessa 1415, ja Wycliffen luut kaivettiin esiin haudasta vuonna 1428 ja poltettiin roviolla. Husin katolinen kirkko tuomitsi kuolemaan roviolla.
John Wycliffen vaikutus oli suurinta ja pysyvintä Böömissä.
Aiheesta muualla

Wikimedia Commonsissa on kuvia tai muita tiedostoja aiheesta .
Conti, Alessandro: John Wyclif The Stanford Encyclopedia of Philosophy. The Metaphysics Research Lab. Stanford University. (englanniksi)
Wycliffen luut poltetaan 1427. John Foxen kirjan kuvitusta vuodelta 1563.
Wycliffen Johanneksen evankeliumin käännöksen kopio. "... In þe bigynnyng was/þe word & þe word/was at god/& god was/þe word..."
Sinatra

Sinatra voi tarkoittaa ainakin seuraavia:
Frank Sinatra (1915–1998), yhdysvaltalainen laulaja ja näyttelijä
Nancy Sinatra (s. 1940), yhdysvaltalainen laulaja
Sinatra, yhdysvaltalainen television minisarja vuodelta 1992
7934 Sinatra, asteroidi
Sinatran oppi, nimitys Neuvostoliiton vuonna 1989 omaksumalle ulkopoliittiselle doktriinille
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sinatra”, voi hakea sivunnimihaulla, laajalla sivunnimihaulla tai tekstihaulla.
Jefferson

Jefferson voi tarkoittaa ainakin seuraavia:
Henkilöitä > Sukunimenä

Arthur Jefferson eli Stan Laurel (1890–1965), brittiläinen näyttelijä ja koomikko, joka tunnetaan erityisesti Ohukaisen roolista
Blind Lemon Jefferson (1893–1929), yhdysvaltalainen blues-kitaristi ja laulaja
Brandon Jefferson (s. 1991), yhdysvaltalainen koripalloilija
Herbert Jefferson Jr. (s. 1946), yhdysvaltalainen näyttelijä.
Justin Jefferson (s. 1999), yhdysvaltalainen amerikkalaisen jalkapallon pelaaja.
Marshall Jefferson (s. 1959), yhdysvaltalainen musiikkituottaja
Martha Jefferson (1748−1782), Yhdysvaltain presidentti Thomas Jeffersonin puoliso 1772−1782
Martha Jefferson Randolph (1772–1836), Yhdysvaltain presidentti Thomas Jeffersonin tytär
Melissa Jefferson (s. 2001), yhdysvaltalainen pikajuoksija
Richard Jefferson (s. 1980), yhdysvaltalainen koripalloilija
Thomas Jefferson (1743–1826), Yhdysvaltojen presidentti 1801–1809, itsenäisyysjulistuksen laatija
Thomas Jefferson (s. 1962), yhdysvaltalainen pikajuoksija
Henkilöitä > Etunimenä

Jefferson Vieira de Cruz (s. 1981), brasilialainen jalkapalloilija
Jefferson Davis (1808–1889), Konfederaation presidentti Yhdysvaltain sisällissodan aikana 1861–1865
Jefferson Davis (1862–1913), Arkansasin kuvernööri 1901–1907
Jefferson Farfán (s. 1984), perulainen jalkapalloilija
Jefferson Lerma (s. 1994), kolumbialainen jalkapalloilija
Jefferson Montero (s. 1989), ecuadorilainen jalkapalloilija
Jefferson Nascimento (s. 1988), brasilialainen jalkapalloilija
Jefferson de Oliveira Galvão (s. 1983), brasilialainen jalkapallomaalivahti
Jefferson Pérez (s. 1974), ecuadorilainen kilpakävelijä
Jefferson Tabinas (s. 1998), filippiiniläinen jalkapalloilija
Paikannimenä

Jefferson City, Missourin osavaltion pääkaupunki
Jefferson, joki Montanassa
Jeffersonin piirikunta (Jefferson County), usean Yhdysvaltojen piirikunnan nimi
Mount Jefferson, vuori Oregonissa
Muita merkityksiä

Jefferson, William Faulknerin tuotannossa esiintyvän kuvitteellisen Yoknapatawphan piirikunnan niin ikään kuvitteellinen pääkaupunki Mississippin osavaltiossa Yhdysvalloissa
Jeffersonit, yhdysvaltalainen tilannekomediasarja
Jefferson Airplane, yhdysvaltalainen rockyhtye
Jefferson Blues Magazine, ruotsalainen blues-musiikkilehti
Jefferson Starship, yhdysvaltalainen rock-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jefferson”, voi hakea sivunnimihaulla, laajalla sivunnimihaulla tai tekstihaulla.
Satanahka

Satanahka Oy:n entinen tehdas Kiukaisten Eurakoskella.
Satanahka Oy oli vuosina 1919–2003 Kiukaisissa toiminut nahkatehdas ja nahkapukineiden valmistaja.
Historia

Yhtiö sai alkunsa vuonna 1917 satakuntalaisten tilallisten perustamana ja se aloitti nahanvalmistuksen marraskuussa 1919 nimellä Satakunnan Nahkateollisuus Osakeyhtiö. Kiukaisten Eurakoskelle rakennetun nahkatehtaan suunnitteli tamperelainen rakennusmestari Heikki Tiitola. Aluksi se tuotti tilallisten omista vuodista parkkinahkaa heidän omiin tarpeisiinsa. 1920-luvulla tehdas alkoi valmistamaan nahkaa myös ulkopuolisille kuten esimerkiksi kenkäteollisuudelle. Vuonna 1932 yrityksen osake-enemmistön hankki Friitalan nahkatehtaan perustajan Arthur Hellmanin poika Aarne Hellemaa. Hänen aikanaan tehtaan koneita ja tuotantomenetelmiä modernisoitiin, työntekijöiden määrää lisättiin ja myös koko tuotanto suunnattiin kenkäteollisuudelle. Vuonna 1939 yrityksen liikevaihto oli 11,2 miljoonaa markkaa ja henkilöstöä oli 128. Vuonna 1942 yhtiön nimeksi vaihtui Satanahka Oy.
1940-luvun aikana Satanahka aloitti raakanahan lisäksi omien nahkatuotteiden valmistuksen. Sen valikoimiin kuuluivat esimerkiksi nahkavaatteet, -käsineet ja -hatut sekä salkut ja laukut. Lisäksi Satanahka valmisti puolustusvoimille reppuja ja muita nahkaisia tarvikkeita sekä muun muassa pesäpalloräpylöitä. 1960–1980-luvuilla yhtiö tuli tunnetuksi nahka- ja mokkapuseroistaan, joita se valmisti myös tuotemerkillä Finn Fant. Ne ovat nykyään suosittuja vintage-harrastajien keskuudessa. Takavuosikymmeninä tehdas saastutti vieressä virtaavaa Eurajokea laskemalla siihen jätevetensä puhdistamattomana. Joen kerrotaan pahimmillaan 1950-luvulla löyhkänneen kuin viemärin.
Vielä vuonna 1995 tehdas työllisti 155 henkilöä, mutta ajautui konkurssiin kahta vuotta myöhemmin. Sen jatkajana aloitti Sata Leather Oy vuonna 1998, joka kuitenkin joutui lopettamaan toimintansa 2003. Nahkatehtaan kiinteistö on siitä lähtien ollut tyhjillään. Nykyiset rakennukset ovat valmistuneet pääosin 1930- ja 1940-luvuilla. Nahkatehtaasta kertovia esineitä ja valokuvia on näytteillä Kiukaisten Eurakoskella sijaitsevassa Wanhassa Pappilassa.
Aiheesta muualla

Kuvia Satanahka Oy:n hylätyistä rakennuksista Aikamatka.net